"Fortvivl ej, den ene af tyvene blev frelst.
Antag ikke, at en af tyvene blev fordømt."
Sankt Augustin
Jeg smagte sæd første gang, da jeg var syv år gammel.
Har du ikke noget at sige?
Det er noget af en indledning.
Er du ironisk?
Undskyld. Lad os begynde forfra.
Hvad vil du gerne sige til mig?
Jeg er her for at lytte til, hvad du har at sige.
Jeg blev voldtaget af en præst, da jeg var syv år gammel.
Oralt og analt, som der står i retsdokumenterne.
Det stod på i fem år. Hver anden dag i fem år.
Jeg blødte en del, kan du vel tænke dig. Jeg blødte frygtelig meget.
- Har du talt med nogen om det? - Jeg taler med dig om det. Nu.
Jeg mener, har du søgt professionel hjælp?
Hvorfor? Så jeg kan lære at affinde mig med det? Leve med det?
Måske vil jeg ikke affinde mig med det. Måske vil jeg ikke lære at leve med det.
Hvorfor anmelder du det ikke? Du kan afgive vidneforklaring.
Han er død.
Jeg ved ikke, hvad jeg skal sige til dig.
Jeg har ikke et svar til dig. Beklager.
Og hvad skulle det nytte, hvis han nu var i live?
Hvad skulle meningen være med at slå svinet ihjel?
Det ville ikke være en nyhed. Det siger ikke noget at dræbe en slem præst.
Men at slå en god præst ihjel, det ville give noget af et chok.
Det ville de ikke vide, hvad de skulle tænke om.
Jeg vil slå dig ihjel, fader.
Jeg slår dig ihjel, fordi du ikke har gjort noget galt.
Jeg slår dig ihjel, fordi du er uskyldig.
Men ikke lige nu.
Jeg vil give dig tid til at få orden i dine sager.
Til at slutte fred med Gud.
Lad os sige på søndag om en uge.
Vi mødes nede på stranden. Nede ved vandet.
At myrde en præst på en søndag. Det bliver sjovt.
Har du ikke noget at sige til mig, fader?
Ikke lige nu, nej.
Men jeg finder sikkert på noget inden søndag om en uge.
- Dette er Jesu Kristi legeme. - Amen.
SØNDAG
Der var lidt for meget vin i kalken igen, Michael.
Undskyld, fader.
Jeg tænker, om det mon er en snedig plan fra din side.
- Plan, fader? - Mit lager af sprut synes at svinde.
Jeg gad vide, om det er din plan at dække over den vin, du har indtaget i smug.
Jeg aner ikke, hvad De taler om. Fader Leary bemærkede intet galt.
Fader Leary kender dig ikke så godt, som jeg gør, Michael.
Han kan let undervurdere omfanget af dine machiavelliske kneb.
- Må jeg gå nu, fader? - Hvorfor har du så travlt?
Er der møde i mafia-hovedkvarteret?
Af sted med dig.
Hvad man dog ikke hører i skriftemål.
- Det er deprimerende. - Du må lægge det fra dig.
Vi skal tilbyde trøst. Dine følelser tæller ikke.
Det ved jeg da godt. Hvem tror du, jeg er?
Men det er svært. Folk laver sådan et rod i deres liv.
Hvad er problemet? Uden detaljer, forstås.
Hende med det store, blå øje. Har du set hende?
- Veronica Brennan, ja. - Hun er sær.
Det, hun siger.
Som om hun vil trække en med ned i mudderet.
- Ved du, hvad felching er? - Ja, det ved jeg godt.
- Jeg var nødt til at slå det op. - Er det her virkelig uden detaljer?
Undskyld. Uanset hvad der foregår, er det helt ude af kontrol.
Hun får tæsk.
Hvis du siger noget til hende, bryder helvede løs.
Hun vil sige, du ved det fra hendes skriftemål.
Og det kan vi ikke have. Så får hun mig lyst i band, den ko.
Jeg taler med hende. Og med Jack. Det er min pligt som pastor og så videre.
Så har det intet med hendes skriftemål at gøre. Så ser vi.
Ham den farvede fra Uganda. Han er en af hendes elskere, tror jeg.
Simon er fra Elfenbenskysten.
Nå ja. Det var enten det eller Guyana. Et afrikansk land.
Guyana ligger i Sydamerika.
Det tror jeg altså ikke, fader.
Jeg har altid været god til det med geografi.
Ikke dårligt.
Overraskende nok.
Jeg forventede at se et klatmaleri.
Hvem er de to?
Det ved jeg ikke. Jeg læser spøgelseshistorier.
Måske har det noget med det at gøre. Uhyggeligt.
MANDAG
Ved du, hvem det var?
Ja, det ved jeg godt.
- Kender du ham godt? - Godt nok.
Tror du, det var en tom trussel?
- Det ved jeg ikke. Jeg er ikke sikker. - Det betyder, at det er muligt.
Ja, det er det vel.
- Du gav ham ikke syndsforladelse. - Det bad han ikke om.
Der kan du se.
Han angrer ikke. Der er ingen anger.
Han truer med at begå en forbrydelse. Han beder ikke om syndsforladelse.
Skrifteseglets ubrydelighed gælder derfor ikke.
Siger du, jeg skal gå til politiet?
Jeg siger ikke noget, James.
Det er dit valg.
Lad mig gætte. Du begik den klassiske fejl.
Man skal skære på langs, ikke på tværs.
Det er Bruno. Og jeg har altid gerne villet have en hurtig bil. En rød en.
Jeg troede, du havde været igennem midtvejskrisen.
Du er en nydelig, ung dame.
Tak. Flot butterfly.
Den er polkaprikket.
Det er min datter Fiona, Milo. Hun er på besøg fra London.
- Du tager gas på mig. - Nej. Hvad snakker du om?
- Men du er jo præst. - Og før det var jeg gift.
Min kone og jeg fik et barn. Fiona. Min kone døde.
Og så blev jeg præst.
- Kan man godt det? - Det ser sådan ud.
Lad mig gætte. Du begik den klassiske fejl.
- Den vits har jeg allerede fyret af, Frank. - Man skal skære på langs.
- Jeg sagde, jeg havde fyret den af. - Så, så.
En dråbe af det hårde til dig.
Og en god, stor omgang livsvand til denne smukke, men forpinte ...
Fuck nu af.
Du taler så grimt. Det kan jeg godt lide ved en kælling.
Brendan, ikke nu.
Som du vil, fader. Du bestemmer.
Hvordan går det med det der?
- Jeg har ikke været på druk længe. - Ja, det siger du.
Nej, jeg har været en god dreng. Og ikke tale udenom.
Hvad talte vi om?
- Det ved du godt. - En mand, far.
- En mand. Hvad ellers? - Det bliver en dårlig vane.
Ja, det ved jeg godt. Det er en ynk. Jeg kan ikke gøre noget som helst rigtigt.
Flotte solbriller.
Ligner jeg Jackie O?
Ikke rigtigt, nej.
Er det det, du kom for at glo på? Grimt, ikke?
Interessant farve.
Man kan finde skønhed i alt, hvis man ser godt nok efter.
Man kan finde skønhed i det meste, -
- men ikke i alt. Det er noget vrøvl.
Hvor skulle jeg vide det fra? Jeg er bare en vaskekone.
Hvis du ikke vil tale med mig, så er det fint. Jeg vil ikke tvinge dig.
Man ved aldrig, fader. Måske kan jeg lide at blive tvunget.
Måske nyder jeg det.
Jeg taler med Jack. Hører, hvad han har at sige til sit forsvar.
Nå, du er fra inkvisitionen? Gå du bare i gang.
Han vil sikkert elske at kede en anden med sin snak.
Jeg har ikke lyttet til hans lort i meget lang tid.
Er det sådan, det er? Undskyld, det anede jeg ikke.
Troede du, vi var som Grace Kelly og prins Rainier?
De var ikke lykkeligt gift, så det er en skidt sammenligning.
Det har jeg altid godt kunnet lide ved dig, fader.
Du er lidt for skarp til det her sogn.
Han var en galning. Han halshuggede dem begge to. Der var blod overalt.
- Hej, fader. - Jack.
Må jeg lige tale med dig? I enrum.
Det lyder ildevarslende.
Hvor er Johnnie Cochran, når man har brug for ham?
Jeg håber ikke, vi bliver låst inde her. Så må vi elske for at holde varmen.
Jeg har talt med Veronica, Jack.
Var du ude ved huset? Er alting okay?
Alt er i orden. Eller nej, det er det ikke.
Søndagsmessen. Solbriller og det hele.
- Nå, det. - Ja, det. Slår du hende, eller hvad?
Nej, det var ikke mig. Det var ham den sorte, hun har set.
Jeg mener, ham den mørke fyr, hun har set. Det var ikke for at være racist.
- Slår han hende? - Du har det ikke fra mig. Det antager jeg.
Hun taler i gåder det meste af tiden. Jeg aner ikke, hvad hun siger.
Jeg tror, hun er maniodepressiv. Eller laktose-allergiker. En af de to.
Jeg aner ikke, hvor jeg står i forhold til hende.
Ærligt talt er jeg glad for at være kommet af med hende.
- Selv hvis ham den nye slår hende? - Hvad rager det mig?
Vi kan ikke alle sammen bære hele verdens byrder.
Hvad med jeres ægteskab? Jeres bryllupsløfter?
Hør her.
Hun er lykkeligere sammen med ham. Hun er faldet meget mere til ro.
Og jeg bliver ikke overvåget hele tiden. Jeg kan tage fri, når jeg vil.
Alle er glade.
Hvad er der galt ved det?
Skal jeg skære lidt oksekød ud til dig?
Det er helt nyslagtet.
- Simon. - Hej, fader.
Jeg har ret travlt i dag.
Det drejer sig ikke om min bil.
Det drejer sig om mrs. Brennan. Er du hendes kæreste?
Jeg knepper hende indimellem. Er jeg så hendes kæreste?
- Heromkring er du, ja. - Hun har vist mange kærester.
Nå?
Skal jeg indrømme utroskab? Er det derfor, du er her?
- Nogen har banket hende. - Har hun sagt, det var mig?
- Nej, det har hun ikke. - Hvad laver du så her?
Nogen har banket hende.
Det er enten dig eller hendes mand.
Jeg tror ikke, Jack har slået hende. Han er ikke den type.
Hvilken type er det?
- Nogle af dem kan lide at blive slået. - Hvem?
Hvide kvinder. Irske kvinder.
Spørg mig ikke hvorfor. Jeg er ikke psykiater.
- Det er noget vrøvl. - Nej, de kan lide at blive slået.
Nogle gange tigger de om det.
Så hun var selv ude om det?
- Jeg talte helt generelt. - Nå, så det gjorde du?
Jeg taler helt specifikt.
- Du skal ikke gøre det igen. - Du bestemmer ikke over mig.
- Vi er ikke i en missionskirke nu. - Nå.
Hugger du hånden af mig, hvis jeg ikke adlyder dig?
- Du kan din historie. Flot. - Jeg kan godt lide at læse.
- Du tror sikkert, sorte ikke kan ... - Ja ja. Sorte, hvide, bla-bla.
Smut så, fader. Din prædiken er ovre.
- Pas hellere på. - Hvorfor det?
Hvis det var ham, der slog hende, må du være meget forsigtig.
Det er et følsomt område.
Det må du lige forklare mig. Jeg er slet ikke med.
Kirken må ikke blive blandet ind i spørgsmål om mangfoldighed.
- Forstår du? - Altså hvis konebank er et etnisk ritual?
Ligesom når de gør det der, når de trykker hånd?
Du gør grin med mig nu, det ved jeg godt.
Vi må være meget varsomme på disse områder.
Jeg skal nok være varsom, fader. Vær du vis på det.
- Hvordan går det? - Jeg er på dødens rand. Og dig?
Der er jeg også. Du skriver stadig på maskine. Det er lidt krukket.
Hele mit liv har været krukket.
Det lyder vittigt, men det giver faktisk ingen mening.
- Der fik du mig igen. - Bliver det nye mesterværk godt?
Bedre end Cecelia Ahern, men ikke så godt som Banville.
- Gid man kunne sige det om alle. - Hvad har du så til mig?
Har du brug for noget andet?
En pistol.
En Walther PPK skulle kunne gøre det.
James Bonds yndlingsvåben. Gamle Adolf skød sig selv med en i sin bunker.
Er det din plan?
Jeg vil ikke vride mig i smerte i timevis, når tiden er inde, -
- uden at vide, hvem jeg er, eller hvor jeg er.
- Vrøvl. - Pragmatisme.
- Hvor skulle jeg kunne skaffe en pistol fra? - Lad nu bare være.
Der har aldrig været mangel på våben i det her land, vel?
Du er vel nok rørstrømsk i dag.
Du har ingen fotografier.
Nej.
På det punkt er jeg enig med apacheindianerne.
- Apacheindianerne? - Apacheindianerne. Arapaho'erne.
Hunkpapa-sioux-indianerne.
Ikke engang et af mor?
Jeg behøver ikke et fotografi for at kunne mindes din mor.
Men minder forsvinder.
Det er det, der er så frygteligt ved dem.
Nej, det gør de ikke.
Ikke rigtigt.
Jeg burde købe mig en stok.
Det ville klæde dig. Du er gammel af din alder.
Det ville give mig en følelse af dominans.
- Og du kunne støtte dig til den. - Det kunne jeg. Tænksomt.
- Du kunne pege på ting. - Og tæske folk ihjel med den.
Et stumpt instrument, ja.
- Men hvem? - En ung mand fra Rathmines.
Er alle instrumenter ikke stumpe?
Flygelhorn?
- Hvem er nu det? - Det er min datter Fiona.
Nå, ligesom i en fransk roman. Hvad hed han nu? Bernanos.
Michael Fitzgerald. Jeg har købt det store hus længere oppe ad vejen.
- Jeg har ikke set dig i kirken længe. - Jeg har haft travlt.
Jeg overvejer at få en slotskirke på mine jorder. Ligesom "Gensyn med Brideshead".
Du kunne freelance der og spare mig lidt tid.
Smukt dyr.
Og den er dyr. Det er prima hestekød.
- Din far er en interessant mand. - Nå?
En god mand. Ingen her på egnen har noget skidt at sige om ham.
- Gad vide, hvad han så skjuler. - Du er virkelig en nar.
Der er liv i dig. Det er bare gas. Jeg mente ikke noget med det.
Fader, vil du ikke kigge forbi en dag? Jeg har et interessant forslag til dig.
- Nå? - Ja.
Et forretningsforslag. Det er du da interesseret i, ikke?
Det står skidt til, når den katolske kirke ikke længere er interesseret i penge.
Kommissær Stanton.
En præst på denne tid, hvor jeg kunne være i gang med alt muligt skummelt.
Hej, fader. Hvordan skær'n?
- Jeg vidste ikke, du havde gæster. - Det er bare unge Leo.
- Glor du på min røv, fader? - Hvad? Nej.
Han tager bare gas på dig, fader. Hvad kan jeg hjælpe dig med?
Jeg har intet at skjule for Leo. Vel, Leo?
Dit liv er som en åben bog, Gerry. Ligesom din røv.
Er det politi-relateret, fader?
- Nej, det er personligt ... noget personligt. - Det er personligt, noget personligt.
Du ser bekymret ud, fader. Du skulle tage benene på nakken.
Det duer ikke at ankomme til den store finale og få et par på huden.
- Han gider ikke det der, Leo. - Måske kan jeg muntre ham op.
Jeg kan få dit humør op at stå. Leo får altid ting op at stå.
Men det koster ekstra, hvis du skal have præstekjolen på.
Jeg ved, hvordan I helligfranser er, når I kommer op at køre.
Jeg er gledet.
Han er noget for sig, hvad?
Hvad er der galt, fader? Du virker oprørt.
Jeg har brug for en tjeneste.
Den var min oldefars.
Han sagde, han tog den fra en britisk agent, da de skød dem alle på Bloody Sunday.
Den første af dem, naturligvis.
- Har du haft grund til at bruge den? - Ja.
Jeg har dræbt en mand med den i Wicklow Mountains.
Hvilken sag var det?
Han gjorde mig bare vred.
Er der nogen, der har truet dig, fader? Hvad har du nu lavet?
Ikke også dig, vel?
Hvad sagde du, du skulle bruge den til?
- Det sagde jeg ikke. - Sig, du skal skyde din hund.
Hunden er døende. Den har smerter.
Du er bange for, du må ende dens lidelser snart.
- Ikke sandt? - Min hund er døende. Den har smerter.
Jeg er bange for, jeg må ende dens lidelser snart.
Af barmhjertighed?
Det kan man ikke argumentere imod. Jeg er selv en barmhjertig mand.
- Jeg havde sådan en, du ved. - En hvad?
En pædofil præst. For 20 år siden i Dublin.
En pige anmeldte en voldtægt.
- Hvad skete der? - Hvad tror du?
Jeg arresterede svinet, og 48 timer senere røg jeg vestpå.
- De sendte dig væk? - Ja, de forflyttede mig.
- Hvad skete der med ham? - Han røg på mission i Afrika.
Der kunne han jo gøre, hvad han ville.
Tak.
Som boksedommeren siger: "Pas på dig selv hele tiden."
TIRSDAG
- Hvor længe har du fisket? - De seneste år.
- Det skulle være så beroligende. - Måske skulle jeg begynde så.
- Måske. Ser du nogen i London? - Du mener vel en professionel.
Hold nu bare op. Hvis du ikke kan tale med mig, må du tale med en anden.
Det bør jeg vel.
Nyder I det?
Ja.
- Smukt vejr. - Det er det, ja.
Frimærker.
Det er præsteskabets fremtid.
- Milo. - Jeg må tale med dig, fader.
Sæt dig på kirkebænken her.
Hvorfor begår folk selvmord, fader?
"Hvorfor begår folk selvmord?" Det var et af de store spørgsmål.
Det kan der være mange grunde til. Hvad tror du selv?
Det ved jeg ikke.
Druk. Depression.
Mangel på sex, måske.
Du er da en pæn, ung mand. Man skulle ikke tro, du manglede noget.
Jeg har ikke ordet i min magt.
- Og så vil du slå dig selv ihjel? - Mest af alt keder jeg mig bare.
Det er enten selvmord eller at melde sig til hæren.
- Begge valg er ret drastiske. - I hæren får man en uddannelse.
- Det kan man få uden for hæren. - Man får oplevelser for livet.
Tror du, du bliver en mere ægte person ved at deltage i en krig?
- Ved at dræbe? - Du er imod, jeg bliver soldat.
Lad mig sige det sådan her. Jeg har altid ment, der var noget psykopatisk -
- over dem, der går ind i hæren i fredstid.
Folk går ind i hæren for at finde ud af, hvordan det føles at dræbe nogen.
Det er ikke en lyst, man bør fremelske i det moderne samfund, vel?
Jesus Kristus var også imod det.
Og buddet "du må ikke slå ihjel" er ikke markeret med en asterisk, -
- der fører til en fodnote, -
- hvor der er en liste over tilfælde, hvor det er okay at slå andre ihjel.
Hvad med selvforsvar?
Den er svær.
- Men vi bliver ikke invaderet, vel? - Krigen mod terror kender ingen grænser.
Jeg tror ikke, Sligo står højt på al-Qaedas liste, vel, Milo?
Hvem ved, hvad der foregår i hovedet på muslimerne?
Men jeg har haft lyst til at begå mord.
Manglen på sex. Jeg er meget vred på kvinder.
Men jeg tænkte, at i hæren er den slags følelser et gode.
På ansøgningen ... De siger ikke direkte, at det er det, de leder efter.
I reklamen handler det om at se verden.
Men mordtrang er vel lidt som at have en ingeniør-uddannelse.
Det ville veje op for min mangel på kvalifikationer.
Okay.
- Bruger du pornografi? - Jeg har udtømt pornoens muligheder.
- Dem alle sammen? - Næsten.
Jeg er til transseksuel pornografi i øjeblikket.
Piger med pikke, du ved.
Måske er der en enklere løsning.
Rejs væk.
Tag hen, hvor din chance for at møde letlevende kvinder -
- er proportionelt øget.
Mener du Sligo Town?
Nej. Mere Dublin, London, New York.
New York? Med mit held ville jeg bare få aids.
Tak for snakken, fader. Den har ikke hjulpet meget.
Men det er vel godt at komme ud med det.
Træk.
De har alle sammen forladt mig. Det er derfor, her er så tomt.
- Som i en grav. - Hvem har forladt dig?
Konen. Børnene.
Selv Consuela. Og hun er fra Ecuador.
Man skulle tro, hun ikke havde mange muligheder, men det havde hun.
Det gør mig ondt.
Du sagde noget om et forretningsforslag.
Jeg vil gerne råde bod.
Sone mine tidligere synder.
Men alle synder er vel tidligere.
Ellers ville de ikke være synder. Så ville de bare være ...
... onde tanker i dit hoved.
Hvorfor bærer du forresten den gamle soutane?
Er det for at sende et signal?
Tag det her ur. Det sender et signal. Det er et Tag Heuer. Meget dyrt.
Når du frem til en pointe, Fitzgerald, eller skal du bare vrøvle?
Lad mig spørge dig om noget. Hvad ser du, når du kigger på mig?
Det skal jeg sige dig. En flot, sofistikeret, eminent mand i sin bedste alder.
En kolos. En kolos, som engang dominerede finansverdenen, -
- og som fik enorm indflydelse i visse kredse.
Og selvfølgelig overordentlig velhavende. Kvalmende velhavende, ærligt talt.
Vil du ikke have en?
- Jeg holder mig til vand. - Jeg har hørt, du godt kan lide at drikke.
Jeg kunne lide det for meget.
"For meget" findes ikke.
Der findes kun "ikke nok".
Hvor kom jeg fra?
- Du talte selvfølgelig om penge. - Så, så.
Du stoppede i tide? Før det hele brød sammen?
Det var den perfekte flugt.
De siger, der vil blive rejst sigtelser imod mig -
- for forskellige uregelmæssigheder, -
- men politiet er fulde af bluff.
De ville skulle sigte halvdelen af finansfolkene og bankfolkene.
Og så ville de skulle storme parlamentet og sigte de svin også. Og det sker ikke.
Der kommer ingen straf til en mand som mig.
Aldrig.
- Men jeg føler da en smule skyld. - En smule? Gør du det?
Tja, jeg føler, jeg burde føle skyld.
Og er det ikke det samme?
Jeg elsker det her. Meget dyrt.
Men jeg ved ikke, hvad det skal betyde.
Hvorfor skal det betyde noget?
Alt skal betyde noget, for hvad er ellers meningen med det hele?
Men jeg behøver ikke vide, hvad det betyder. Jeg ejer det. Det er nok.
Er det det eneste, der betyder noget? Ejerskab? Ejendele?
Hvor meget jord ejer kirken? Hvor meget guld?
- Det er kirken, ikke mig. - Men du repræsenterer kirken, ikke?
- Hvis du siger det. - Det gør jeg, ja.
Du er meget fordømmende, fader.
Ja, det er jeg. Men jeg prøver på ikke at være det.
- Tror du, jeg er helt følelseskold? - Jeg tror ikke, du vil sone noget som helst.
Du vil bare gøre grin med mig.
Men når du vil sone af et ærligt hjerte, -
- kan du ringe til mig, og så vil jeg gøre mit bedste for at hjælpe dig.
Jeg kunne bare pisse på det.
Jeg elsker det ikke. Det betyder intet for mig.
Jeg kunne pisse på det lige nu. Skal jeg gøre det?
- Hvorfor skulle jeg bede dig om det? - Det ved jeg ikke.
Så jeg kan opleve en åndelig åbenbaring.
Et eller andet skide klarsyn.
Okay, så gør vi det.
- Nu skal du få klarsyn. - Det ved jeg ikke rigtig.
Folk som dig har pisset på alt andet. Hvorfor ikke også pisse på det der?
Nå, du har dine totemmer med.
- Hvem er det? - Et fransk par. Frontalt.
Hun slap totalt uskadt. Han blev helt smadret.
- Den forkerte side af vejen? - En bil fuld af fordrukne unge.
- Hvor mange? - Fem. Inklusive franskmanden.
- Åh gud. - Han var marinbiolog.
Det er lige noget for mig. Bølgen blå.
- Hvor er de unge? - Lighuset. Det er det bedste sted for dem.
Alt liv er helligt, Frank.
Nogle liv er mindre hellige end andre.
Ved denne hellige salvelse og sin store barmhjertighed -
- stå Herren dig bi med Helligåndens nåde.
Amen.
Herren give dig således dine synders forladelse, -
- at du frelses og oprejses.
Har du givet den sidste olie mange gange?
Ja.
Oftest til ældre mennesker, naturligvis.
Man har tid til at forberede sig på det.
Alle ved, hvad der snart vil ske.
Er det så lettere?
Det er aldrig let.
Lad os sige lettere at få forstå.
Mindre uretfærdigt.
I situationer som denne -
- er folk i chok.
Det virker så tilfældigt.
De forbander Gud.
De forbander deres medmennesker. Nogle gange mister de troen.
Mister de troen?
Så kan der ikke have været meget tro til at begynde med, -
- hvis de så let kan miste den.
Ja. Men hvad er tro?
For de fleste er det bare dødsangst. Intet andet.
Hvis det kun er det, er det meget let at miste troen.
Var han en god mand, din mand?
Ja.
Han var en god mand.
Vi havde et godt liv sammen. Vi elskede hinanden højt.
Og nu ...
... er han væk.
Og det er ikke uretfærdigt.
Det er bare, hvad der skete.
Men mange folk -
- lever ikke som gode mennesker.
De føler ikke kærlighed.
Det er det, der er uretfærdigt.
Jeg har ondt af dem.
Vil du bede sammen med mig, Teresa?
Hil dig, Maria, fuld af nåde. Herren er med dig.
Velsignet er du iblandt kvinder, -
- og velsignet er dit livs frugt, Jesus.
Hellige Maria, Guds Moder. Bed for os syndere -
- nu og i vor dødstime. Amen.
Er du færdig med dit nonsens?
Hvordan klarer hun det?
- Hun er en stærk kvinde. - Og hun ser godt ud.
Hende kunne jeg godt ordne. Jeg tænder på enker.
- Har jeg nævnt det før? - Det tror jeg faktisk.
Dit materiale er ved at være lidt slidt.
Den ateistiske læge er en lidt klichéfyldt rolle at spille.
Der er ikke så mange gode replikker i det.
Én del humanisme til ni dele galgenhumor.
At spille dig, -
- det kunne måske være interessant.
- Spille mig? Hvem er "mig"? - Den gode præst.
Du må have mig undskyldt.
Jeg skal ind og dræbe nogen.
ONSDAG
Hvor længe har jeg sovet?
Længe. I æoner.
Har jeg fortalt dig historien om Fionn Mac Cumhaill -
- og en anden stor, stærk fyr, der hed Cicsatoin?
- De stod på toppen ... - De stod på toppen af Ox Mountains.
Cicsatoin udfordrede Fionn til at kaste en klippesten i havet ved Easkey.
Fionn tog udfordringen op. Cicsatoins sten landede på stranden -
- og skabte kæmpestore bølger, -
- og det er derfor, Easkeys kyst er berømt for sine gode surfingforhold.
Fionns klippesten landede her.
Så trak han sit sværd, flækkede stenen i to, og det siges, -
- at hvis nogle var tåbelige nok til at gå gennem stenen tre gange, -
- så ville de blive knust til mos. Uden omsvøb.
Der var ikke meget poesi i din fortælling. Ikke megen romantik.
Jeg brækker mig over romantik.
En japansk forfatter begik selvmord.
Før det skrev han en liste over historiens berømteste selvmord.
- Kristus var med på listen. - Han lyder som en smartenhejmer.
I middelalderen ville de bare have sagt, at jeg var besat af dæmoner.
Måske var du det.
- Måske vidste de bedre dengang. - Du tror, det, der skete, ikke er vigtigt.
Ubetydeligt i det store perspektiv.
At fremprovokere en sådan reaktion.
Men det, der ...
Men det, der måske intet betyder for dig, kan være meget vigtigt for mig.
Jeg ville aldrig sige, det var uvigtigt.
Jeg siger bare, at de valg, man træffer, når man er 30 år, -
- ikke er de samme, man træffer, når man er 60.
Det er irrelevant.
Hvert et livsøjeblik har sin egen logik.
Måske.
Måske har du ret. Det må jeg tænke over.
Det er et forslidt, gammelt argument.
Men hvad med dem, man efterlader?
- Jeg tilhører mig selv, ikke nogen andre. - Rigtigt.
Forkert.
Nu siger du, at det ville have været en dødssynd.
Ville jeg have været fordømt til evig tid, fader?
Gud er stor.
Hans barmhjertighed kender ingen grænser.
Er det her, du gerne vil begraves?
Hvorfor helvede skulle jeg ville begraves et så gudsforladt sted?
Hvor så? Père Lachaise? Ved siden af gode, gamle Oscar?
Nej. Ved siden af Apollinaire og Max Ophüls.
Fine sager.
- Jeg har skaffet dig en pistol. - Helt sikkert.
Det har jeg altså. Webley. Cirka 1920. Den virker stadig fint.
Det har jeg fra en ekspert.
- Så giv mig den. - Jeg har den ikke på mig.
Jeg vidste det. Er du bange for, at jeg gør det?
Det kunne være, du ville skyde mig.
Hvorfor dog det? Det eneste, du har gjort mig, er at være fuld af nonsens.
Det betyder ikke noget.
De skide idioter gider ikke engang finde på en grund til at myrde folk nu om stunder.
De vågner op i dårligt humør, og så er det bare bang, bang.
Det ved jeg nu ikke. Nogle mennesker har gode grunde.
- Hvem af drengene skal du tale med? - Freddie Joyce.
- Freddie Joyce. Han myr... - Jeg ved godt, hvem han er.
Hvorfor vil du tale med ham?
Han er en af mine gamle elever. Han bad om at tale med mig.
Jeg har bedt dem om at hænge mig.
Vi har ikke dødsstraf i Irland. Det ved du godt, Freddie.
- Hvorfor vil du hænges? - Det var sådan, Lesley Ryan døde.
- Angrer du? - Jeg er ikke et uhyre. Ligner jeg et uhyre?
Hvordan ser uhyrer ud?
Panserne var her forleden.
Tredjegradsforhør. De ville høre alle de blodige detaljer.
Og dem fortalte du sikkert med glæde om.
De er besat af kannibalisme.
"Hvordan smagte det?"
Jeg sagde, at det smagte som fasan. Lidt vildt-agtigt.
Fint. Gør du bare grin med det.
- Hvorfor var de? - Det var det sædvanlige.
De vil vide, hvor den sidste er.
Hende, de aldrig fandt. Hende, jeg satte i forbindelse ...
Hvorfor kan du ikke bare fortælle dem det, Freddie?
Så kan de efterladte finde lidt fred.
Det ville jeg gerne, fader, -
- men jeg kan simpelthen ikke huske, hvor jeg gjorde af liget.
Det var i skoven et sted.
- "Hvad gjorde jeg nu af mine nøgler?" - Nej. Jeg var helt ude af den.
LSD, du ved. Det var som i et eventyr.
Det sagde du også under retssagen. Det er lidt trættende at høre på.
Hun var en skøn ...
Hun var en skøn pige.
Hun fortalte mig, hun var blevet misbrugt før.
Så sagde jeg: "Hvad betyder så en enkelt gang mere?"
Man ser lyset slukke i deres øjne, og så er man Gud.
Nej, det er man ikke.
Nej, man er ikke.
Hvorfor er jeg her?
Jeg ville bare gerne tale med nogen.
Jeg tror ikke, du føler den mindste skyld over det, du har gjort.
Jo, det gør jeg, fader.
Jeg tror på Bibelens budskab.
Jeg tror på, at hvis jeg angrer mine synder, så bliver jeg tilgivet, -
- og så kommer jeg i himlen, hvor jeg kan møde pigerne og sige undskyld til dem.
Og så vil jeg kysse og kramme dem og elske dem helt inderligt.
Og jeg vil ikke føle nogen trang til at gøre dem noget.
Gud skabte mig, gjorde han ikke?
Gjorde han ikke det?
Så forstår han mig godt.
Det må han gøre.
Tror du ikke?
Jeg tror, at hvis Gud ikke kan forstå dig, Freddie, -
- så er der ingen, der kan.
- De sender mit hus på tvangsauktion. - Hvem?
- Bankerne. Hvem ellers? - Det gør mig ondt.
- Hvorfor prædiker I aldrig om det? - Om hvad?
Bankfolkene, som har tvunget landet i knæ.
De smider stadig folk på gaden, fordi de ikke kan klare afbetalingerne.
Det snakker I aldrig om.
- Er det ikke også en synd? - Jo.
Når man har en fortid, hvor man har franarret jøderne deres penge -
- og samarbejdet med nazisterne, er det måske svært at kritisere andre.
Det er det måske. Du får brugt bibliotekskortet, hvad, Brendan?
De har lukket biblioteket. Har du ikke hørt det?
Nedskæringer.
Du danser ikke, Milo?
Jeg kan ikke lide musikken.
- Hvilken slags musik kan du godt lide? - Dolly Parton.
Dolly Parton er god.
God kokain.
Den smager af mere.
Det er kun som medicin, fader.
Hvordan havde din ven Joyce det?
Det har været en hård dag. Lad os sige det sådan.
Hvordan kan man overhovedet håbe på at skabe en forbindelse til en som ham?
Hvem taler I om? Vel ikke Freddie Joyce?
- Jeg besøgte ham i fængslet i dag. - Hvorfor det?
Fanger har også fortjent åndelig vejledning. Måske endda mere end andre.
Nå? Så de kan finde Gud -
- og sige, at Gud har givet dem syndsforladelse, -
- og at det, de gjorde, intet betyder, nu de er blevet frelst?
- Noget i den retning. - Du aner ikke, hvad du snakker om.
Pas på drikkevarerne.
Det har han fortjent længe.
- En flot mand. - Pas på med ham.
Jeg har ikke taget kokain i årevis.
Har du taget kokain?
- Kom. Lad os danse. - Nej nej.
Hvad kaldte de det i din tid? At tage en svingom? Kom nu.
Tilgiv mig, fader. Jeg har syndet.
Bed et fadervor og ti Ave, Maria.
Jeg har syndet mere end det.
Så bestig Croagh Patrick kravlende på knæ.
På knæ, siger du? Hvad fik dig til at sige det?
- Din kirke brænder. - Fuck af, Brendan. Jeg gider ikke det der.
Din kirke brænder.
Du gode Gud.
Jeg har ringet efter brandvæsnet.
- Hvad det så end nytter. - De når aldrig frem i tide.
- Hvorfor var der ingen, der så det? - Far, hold dig væk.
Far, kom væk med dig.
Hvorfor var der ingen, der så noget?
Du får nok skylden for det her.
Det var professionelt gjort.
Enhver idiot kan sætte ild til noget, for fanden.
Hvem gør sådan noget?
TIRSDAG
En, der har noget imod kirken.
Det er jo halvdelen af landet.
- Medmindre det er noget personligt. - Hvad mener du?
Er der ingen, der nærer modvilje mod dig, fader?
- Hvem skulle det dog være? - Måske er det her fremtiden.
Måske ligger det hele i ruiner en dag.
Måske vil børn engang forbavset sige til deres forældre:
"Hvad troede de på? En gammel mand oppe i himlen?"
"Og hvis vi er artige, kommer vi i himlen, og er vi slemme, kommer vi i helvede?"
Af en politimand at være er du ikke den store menneskekender.
Måske har du ret. Du er bestemt en bedre kender af menneskets natur.
Og rør nu ikke ved noget. Jeg skal tilkalde retsteknikerne, -
- de hovne svin.
Hvad gør vi så nu?
Vi må vel bygge kirken op igen.
Brug mursten denne gang. Det kunne være en god ide.
Åh gud, fader.
Handler det om kokainen? Jeg tager det kun for sjov.
- Virkelig? - Ja. Det gør de fleste.
Dem, som ikke kan holde det på det niveau, har problemer i forvejen.
Lad os nu ikke afskrive dem, som har problemer i forvejen.
Hvad vil du med dit liv, Veronica?
Ikke noget.
"Betragter liljerne på marken, hvorledes de vokser.
De arbejder ikke, spinder ikke."
- Flot citeret. - Alle kender det skriftsted.
Det bliver banaliseret, ja. Ligesom "vend den anden kind til".
Jeg vil gerne være skuespiller.
Jeg har en fraværende far og en dominerende mor.
Det er da en god begyndelse.
Hvornår rejste din far?
Han rejste ikke. Han blev dræbt.
- Blev han myrdet? - En jagtulykke.
En ren tilfældighed.
Der er ingen grund til at blive ved, fader. Jeg er fortabt.
Ingen er fortabt, Veronica.
Hvem gjorde det?
Det ved jeg ikke.
Det sagde du, du gjorde.
Jeg har ikke bevis for, at det er den samme mand.
Det er det. Det kræver en del mod at brænde en kirke ned.
Det hjælper, hvis man føler en brændende vrede. Undskyld ...
Vi må spørge os selv, hvad han vil.
Han vil selvfølgelig gerne elskes. Det vil vi alle sammen gerne.
Og hvis han ikke kan blive elsket, vil han gerne ... beundres.
Og kan han ikke blive det, vil han gerne frygtes.
Og kan han ikke blive det, vil han gerne hades.
Vi skal passe på med folk, som gerne vil hades. Er du ikke enig?
Jeg tror, De har læst det i en bog, Deres Excellence.
Jeg tror, han gerne vil vække følelser i andre. Det er helt sikkert.
Han vil ikke ignoreres mere.
Han vil skabe kontakt.
Og det gjorde han i hvert fald.
Hvem er det?
Det er frygteligt, må jeg sige. En slyngel, der er ude på ballade, tænker jeg.
- Hvad kan man gøre i disse tider? - Helt sikkert.
Beklager det forleden, fader. Det var sprutten, der talte.
- Hvad kan vi gøre for dig? - Det var det, jeg talte om før.
Det virker vigtigere end nogensinde nu. Jeg vil gerne donere nogle penge.
- Det ville være storartet. - For at lindre på din samvittighed?
Det er vel al filantropis natur. For at sone skyld.
De har vel intet særligt at føle skyld over, mr. Fitzgerald.
Der kunne være mange ting, fader. Kald mig Michael.
Michael, så. Enhver donation modtages med kyshånd.
Ja, det ved jeg godt. Det er vist kirkens officielle doktrin.
Og vi ved alle godt, at kirken har brug for al den hjælp, den kan få. Især lige nu.
- Hvorfor siger du det? - Med alle de erstatninger, I har udbetalt.
Og det er kun amerikanerne, og vi ved jo, at de ikke var de værste.
Det ved jeg nu ikke, og de fleste af sagerne var 40-50 år gamle.
De ripper op i gamle sår.
- Vi må tilgive og glemme. - Enig, enig.
Fortiden ligger bag os. Vi må videre.
Et cetera, et cetera.
Vil du have en kop te, Michael? Eller noget stærkere?
Har du noget krystal-amf? Nej, nej, jeg kan ikke stoppe.
Hvor meget taler vi om? 10? 20?
20.000?
20.000 euro, ja.
Det ville være storartet.
Så kunne vi komme i gang med byggeriet.
Så siger vi 20. Det her er en David Oscarson-pen.
- Den er meget dyr. - Hvor er den fin.
Hvorfor ikke sige 50?
Fader ...
Hvis pengene intet betyder, så lad os sige 50.
Hvorfor ikke sige 100? Det betyder intet for mig.
Det ved jeg godt.
100.000 euro til dit yndlingsprojekt. Hvad siger du til det?
Jeg siger tak, mr. Fitzgerald.
Hvad var det, Stanton antydede?
Jeg ville sige det, hvis jeg kunne.
Jeg troede, det var mig, der havde problemer, ikke dig.
Hvordan smager fisken?
- Der er for mange ben i. - Sådan er det jo altid.
Jeg bliver ikke længe. Jeg skal mødes med kæresten.
Du informerer mig om din utroskab på forhånd?
Er det ikke mere ærligt end at skrifte om det, når det er fortid?
- Når der intet er at gøre ved det? - Hvad skal han da gøre?
- Forhindre mig i at begå en dødssynd. - Det kan kun du selv gøre.
Hvad nytte er du så til?
Der har vi ham, jeg skal op at køre med, som man siger.
Lad os mødes en anden gang.
Skal du finde dig i den slags lort hver dag?
Der er meget af det, lad os sige det sådan.
Vi burde tale om det. Få talt ud.
Ligesom i et af de der lorte-stykker på Abbey-teatret?
Men jeg ved ikke, hvad plot-tvistet skal være.
Det gør jeg heller ikke.
Din mors død dræbte en lille del af os begge to. Det ved jeg godt.
Det var en meget lang afsked.
Nogle gange ønsker jeg, hun ikke havde holdt ud så længe.
Hun var godt nok stædig.
Og modig.
Gad vide, om jeg vil være lige så modig, når den tid kommer.
Det var ikke kun det, at hun døde.
Du var forsvundet længe. Både før og efter.
Da jeg havde mest brug for dig.
Jeg mener ikke, jeg forsømte dig.
- Jeg slog dig aldrig. - Der findes andre former for vold.
Ja, det ved jeg godt. Selvmordsforsøg, for eksempel.
- Den bad jeg selv om. - Og det er ikke kun vold mod dig selv.
Det var ikke ment på den måde.
Jeg ville dig ikke noget ondt.
Men det gjorde jo ondt. Jeg elsker dig.
Jeg elsker også dig.
Det må du aldrig tvivle på.
Men, far.
Lige da jeg troede, jeg havde fået dig tilbage, -
- og du var kommet på fødderne igen, så gik du.
Jeg troede, det ville være for en anden kvinde.
Jeg har et kald. Det var ikke et flugtforsøg.
Jeg ved godt, du mener det oprigtigt.
Men det ændrer ikke det faktum, -
- at først forsvandt mor, og så forsvandt du.
Jeg mistede to forældre på én gang.
Jeg forsvandt aldrig. Jeg er her stadig.
- Nu er du vist lidt naiv, fader. - Jeg er her stadig.
Jeg vil altid være her.
Vil du det?
Lover du det?
Jeg vil altid være her.
Og du vil altid være her.
Var det ikke et godt plot-tvist?
Det er ret plat.
Men jeg kan godt lide det.
Her.
Lige ned i løgneren.
Fantastisk!
Ved du, hvordan man ved, man er blevet meget gammel?
Hvordan det?
Ingen siger ordet "død" i nærheden af en længere.
Bruno.
Åh, Bruno.
Hvad har han gjort dig, Bruno?
Jeg glemte at sige farvel til Bruno.
- Jeg giver ham et kys fra dig. - Ja, gør det.
- Jeg skal nok klare mig. - Ja?
I dag har jeg det i hvert fald fint.
Det siger du jo.
FREDAG
- Goddag. Hvor skal du hen? - Stranden.
Der er rart på stranden, ikke? Surfer du?
Nej, det må jeg ikke for min far. Han siger, det er for farligt.
Hvad ved han om det? Han er streng.
Er du her på ferie?
- Hvor er du fra? Wicklow? - Ja.
Det kan du jo ikke gøre for.
Janine. Ind i bilen.
Hvad sagde du til hende?
- Ikke noget. - Nå?
Det så ud, som om I havde noget af en samtale.
Hvor helvede har du været, skat? Jeg har ledt overalt efter dig.
En stor en.
- Er du sikker på det? - Jeg bad om en whisky.
Hvem brændte din kirke ned, fader? Undskyld, jeg spørger.
Det er ikke min kirke.
Det er vores kirke.
Jeg tror, det var rumænerne. De er en flok frygtelige hedninge.
- Og hvor er der rumænere her? - De er overalt, rumænerne.
- De laver ballade. - Det må være nogen, der ikke kan lide dig.
Det må være nogen her fra byen.
Du burde blive betjent med dine evner som detektiv.
De er små, ikke, fader? Som en smørblomst i munden på en ko.
En stor fadøl, tak, Brendan.
Er du så sikker på, Gud findes, fader?
Det er ikke gas.
Jeg mener det. Jeg spørger, fordi jeg selv er i tvivl.
Jeg er i tvivl om min tro.
Bliv nu ikke fornærmet.
Undskyld. Jeg er virkelig ked af det.
Jeg sværger, jeg mener det. Gå nu ikke i vrede.
Jeg er så slem til at lave sjov.
Hej, fader. Hvordan skær'n?
- Du er tilbage? - Jeg har mange kunder her i byen.
Lige fra folkedybet til de brede masser. Min røv skal være velsmurt konstant.
Folkedybet er de brede masser. Du bruger udtrykket forkert.
Det kan godt være, fader. Jeg fik aldrig en uddannelse.
Jeg blev kneppet i røv og mund hele dagen lang.
Der var ikke tid til boglighed.
Jeg suttede biskop-stift i biskoppens stift. Er du med?
Hvad siger du til det ordspil, smarte?
Har du brug for hjælp?
Du begynder at lyde lidt skør. Måske burde du selv gå til en hjernevrider.
- Har du brug for hjælp? Er du okay? - Hallo! Fader!
Der er intet i vejen med mig, fader. Okay?
Jeg har det fint.
Ved du hvad?
Da jeg begyndte som læge i Dublin, -
- var der den her treårige dreng.
Forældrene kom ind med ham. Det var en rutineoperation.
Men anæstesilægen begik en fejl.
Knægten endte med at blive døv.
Stum. Blind.
Og lammet for altid.
Tænk over det.
Tænk over, hvordan den lille dreng kom til bevidsthed bagefter.
I mørket. Ville du ikke være bange?
Men du ville være bange -
- på den måde, hvor du ved, at frygten vil holde op.
Det er den nødt til.
Det skal den. Dine forældre kan ikke være særlig langt væk.
De kommer og redder dig.
De tænder lyset og snakker med dig.
Men tænk over det.
Der kommer ikke nogen og redder dig.
Lyset bliver ikke tændt.
Du er indhyllet i mørke.
Du prøver på at sige noget, men det kan du ikke.
Du prøver på at bevæge dig, -
- men det kan du ikke.
Du prøver på at skrige, -
- men du kan ikke høre dine egne skrig.
Du er levende begravet inde i din egen krop, -
- og du hyler af angst.
Hvad helvede?
Hvorfor helvede fortæller du mig sådan en historie?
Ikke for noget.
Nogle folk er alt for nærtagende.
Held og lykke.
Det er tid til at gå hjem. Kom så.
Han drikker stadig. En til.
Det er tid til at gå hjem, sagde jeg.
- Var det en ordre? - Kan du ikke lide at få ordrer, fader?
- Du har intet imod at give dem. - De er alle sammen ens, hans slags.
- Min slags. - Ja. Din slags.
Jeres tid er forbi, og I har ikke engang indset det.
- Min tid er aldrig forbi. - Hører du? Hvor arrogant.
- Du burde være lidt mere ydmyg, fader. - Han burde få en huskekage.
Jamen så giv mig den.
Kom bare. Du tør jo ikke.
- Herregud. Hvad er der sket med dig? - Brendan Lynch.
- Brendan Lynch? Han er buddhist. - Og hvad så?
Tror du, buddhister ikke tæsker folk?
Tror du, buddhister ikke knepper deres børn ligesom alle andre?
Du er tydeligvis ude af den.
Tibetanere spytter på de blinde! I Afrika dræber de albinoer!
- Du er kraftedeme så naiv. - Vær rar ikke at bande ad mig, fader.
Lad os tale videre i morgen, når du er blevet ædru.
Hvorfor helvede er du overhovedet blevet præst?
Du burde være bogholder i et forsikringsselskab!
Ad, hvor ulækkert.
Lad os tage hjem.
- Hvad er der? - Ikke noget.
LØRDAG
Rejser du?
- Det er vist bedst. - På grund af i går?
På grund af mange ting.
Ikke kun på grund af i går eller det, der er sket her.
Jeg har tvivlet, hvis du vil vide det.
Jeg er ked af, hvad jeg sagde i går.
Du sagde det så spydigt. Jeg anede ikke, du hadede mig sådan.
- Jeg hader dig overhovedet ikke. - Hvorfor så?
Du har bare ingen integritet.
Det er det værste, jeg kan sige om nogen.
Jamen det ...
- Det er bare ... - Jeg håber, du finder det, du leder efter.
Held og lykke.
- Fader? - Goddag.
Skal du til Dublin?
Ja.
Jeg skal bare lidt væk.
Jeg hørte det med din kirke. Det er forfærdeligt.
Ja.
Du må være meget oprevet.
Ja.
Jeg tager ham med hjem til hans familie i Italien.
Dublin og så Rom.
- Hvordan har du haft det? - Folk her har været meget søde.
Nej, jeg mener ...
Du ved.
Nogle gange tror jeg, jeg ikke kan mere.
Men ...
... jeg kan godt.
SØNDAG
- Fader. - Du er tidligt på den til messe.
Dr. Harte var ude at fiske ved daggry. Modvilligt gav han mig et lift.
Hvor skal du hen?
- Bare ned på stranden. - Må jeg gå med?
Egentlig ikke, nej. Måske senere.
Det er okay. Jeg skal ikke holde på dig.
- Blev du færdig med bogen? - Ja. Jeg ved ikke, hvor god den er.
Den er sikkert fantastisk. Du er en meget dygtig forfatter.
Tak, James.
Ved du godt, du skiftede emne, da vi talte sammen forleden?
- Hvad talte vi om? - Det ved du godt.
Det var vist en undladelsessynd, det der.
Der findes værre synder end undladelsessynder.
Det er dig, der er eksperten, fader.
Jeg synes ærligt talt, der tales for meget om synder -
- og ikke nok om dyder.
Du har nok ret.
Hvad er den største dyd?
Jeg synes, tilgivelse er voldsomt undervurderet.
Jeg tilgiver dig.
Tilgiver du mig?
Altid.
Overvejer du at kaste dig i? Man siger, det er den lette udvej.
Jeg tror ikke, det er let på nogen måde.
Jeg har det skidt, fader.
Det er ikke gas.
Sandheden er, at jeg har haft det skidt ...
... længe.
Jeg har ikke haft lyst til at gøre noget som helst.
Jeg føler, intet er værd at gøre.
En følelse af dissociation.
Afskårethed.
Jeg havde kone og børn.
De betød intet for mig.
Jeg har penge. De betyder intet for mig.
Jeg har et liv.
Det betyder intet for mig.
Hvor tror du, den kommer fra?
Følelsen af at være afskåret?
Ingen steder fra.
Jeg skal mødes med en nu.
Men jeg kommer hjem til dig bagefter.
Så taler vi om det.
Vi får dig tilbage på sporet, okay?
- Okay? - Tak.
- Tak, fader. Tak. - Okay?
- Er du okay? - Ja.
Tag hænderne op af lommerne. Langsomt.
- Hvorfor? - Jeg har hørt, du har en pistol.
Jeg troede, jeg ville være nødt til at lede efter dig.
- Jeg er her, men du behøver ikke gøre det. - Jo, jeg gør.
Det er en selvopfyldende profeti.
Troede du, det ville ende sådan her?
Jeg håbede, det ikke ville. Jeg troede, du var min ven.
En ven er bare en fjende, man endnu ikke har fået.
- Billig kynisme. - Den er ikke billig, nej.
Den har kostet dyrt.
Det er kynisme, som er velfortjent -
- efter en helvedes masse fysisk og psykisk tortur.
Så tager jeg mine ord i mig. Men det er kynisme.
- Måske er det forskellen på os to. - Det er ikke den eneste forskel.
- Fortryder du noget? - Ja, jeg fik aldrig læst "Moby Dick" færdig.
Hvalen dræber Ahab. Og så smadrer den resten af skibet og dræber besætningen.
Alle undtagen Ishmael. Han alene undslipper for at berette om det.
Nedbrændingen af kirken forstår jeg godt.
Du behøvede ikke dræbe min hund.
Jeg har ikke dræbt din hund. Jeg elsker hunde. Hvorfor skulle jeg dog gøre det?
- Han fik halsen skåret over. - Hvorfor fanden skulle jeg gøre det?
Det var ikke mig.
Jeg er fuldstændig uskyldig på det punkt.
Jeg skubbede Veronica lidt dengang der.
Det indrømmer jeg, og det er jeg ked af.
- Blev du ked af det med hunden? - Ja, det gjorde jeg.
- Græd du? - Ja, det gjorde jeg.
Godt.
Da du læste om, hvad dine kolleger gjorde mod alle de små, stakkels børn, -
- græd du da?
Jeg spurgte dig, om du græd?
- Nej. - Nemlig!
- Man kan vel sige ... - Hvad?
Jeg følte mig afskåret fra det.
Ligesom når man læser om noget i avisen.
Afskær dig selv fra den!
Vi var heldige.
Der ligger lig begravet derhenne! Begravet som hunde!
Du skal ikke se på mig.
Vend dig om! Du skal ikke se på mig!
- Nej! Løb! Michael, løb! - Jeg henter Stanton, fader!
Han minder mig om mig selv.
Det er ikke for sent, Jack.
Jo, det er.
Bed en bøn, fader.
Det har jeg allerede gjort.
Oversættelse: Jesper Buhl Scandinavian Text Service 2014